Virallinen lehti nro C 198 , 08/07/1996 s. 0085



A4-0146/96 Ehdotus parlamentin ja neuvoston direktiiviksi asianajajan ammatin pysyvän harjoittamisen helpottamisesta muussa jäsenvaltiossa kuin siinä, jossa ammatillinen pätevyys on hankittu (KOM(94)0572 - C4-0125/95 - 94/0299(COD)) Ehdotus hyväksyttiin seuraavin tarkistuksin: (Tarkistus 1) Johdanto-osan 3 kappale >Alkuperäinen teksti> 3. jotkut toiseen jäsenvaltioon muuttavat asianajajat voivat integroitua nopeasti ammattiin vastaanottavassa jäsenvaltiossa nimenomaan läpäisemällä kelpoisuuskokeen, josta säädetään direktiivissä 89/48/ETY, toiset taas voivat tavoitella tätä integroitumista harjoitettuaan ammattiaan määräajan vastaanottavassa jäsenvaltiossa alkuperäistä ammattinimikettään käyttäen; >EP:n äänestyksessä hyväksytty teksti> 3. jotkut toiseen jäsenvaltioon muuttavat asianajajat voivat integroitua nopeasti ammattiin vastaanottavassa jäsenvaltiossa nimenomaan läpäisemällä kelpoisuuskokeen, josta säädetään direktiivissä 89/48/ETY, toiset taas voivat tavoitella tätä integroitumista harjoitettuaan ammattiaan määräajan vastaanottavassa jäsenvaltiossa alkuperäistä ammattinimikettään käyttäen tai jatkaa ammattinsa harjoittamista alkuperäistä ammattinimikettään käyttäen; (Tarkistus 2) Johdanto-osan 4 kappale >Alkuperäinen teksti> 4. tämän määräajan, jonka pituus voi olla enintään viisi vuotta, tulee mahdollistaa maahan muuttavan asianajajan integroituminen ammattiin joko ilman eri toimenpiteitä, jos hän tehokkaasti ja yhtäjaksoisesti on ammatissaan soveltanut jäsenvaltion oikeutta, yhteisön oikeus mukaanluettuna, kolmen vuoden ajan tai jos hän suoritettuaan vähemmän vaativan täydennyskokeen osoittaa hankkineensa ammattikokemusta vastaanottavassa jäsenvaltiossa, >EP:n äänestyksessä hyväksytty teksti> 4. tämän määräajan tulee mahdollistaa maahan muuttavan asianajajan integroituminen ammattiin sen jälkeen, kun on varmennettu hänen hankkineen ammattikokemusta vastaanottavassa jäsenvaltiossa, (Tarkistus 3) Johdanto-osan 5 kappale >Alkuperäinen teksti> 5. ryhtyminen toimiin tässä asiassa yhteisön tasolla on perusteltua ei ainoastaan siksi, että sen osana tutkintotodistusten tunnustamista koskevaa järjestelmää tarjoaa asianajajille uuden väylän sallimalla heidän siirtymäkauden jälkeen pysyvästi harjoittaa ammattia vastaanottavassa jäsenvaltiossa, vaan myös siksi, että se antamalla asianajajille mahdollisuuden alkuperäisen ammattinimikkeensä perusteella tilapäisesti harjoittaa asianajajantointa vastaa asianajajapalvelujen käyttäjien tarpeisiin; palvelujen käyttäjät tarvitsevat erityisesti sisämarkkinoiden aiheuttaman vilkastuneen liiketoiminnan vuoksi neuvoja sellaisten rajoja ylittävien liiketoimien suhteen, joihin usein sovelletaan sekä kansainvälistä oikeutta, yhteisön oikeutta että kansallista oikeutta, >EP:n äänestyksessä hyväksytty teksti> 5. ryhtyminen toimiin tässä asiassa yhteisön tasolla on perusteltua ei ainoastaan siksi, että sen osana tutkintotodistusten tunnustamista koskevaa järjestelmää tarjoaa asianajajille helpomman väylän sallimalla heidän integroitua ammattiin vastaanottavassa jäsenvaltiossa, vaan myös siksi, että se antamalla asianajajille mahdollisuuden alkuperäisen ammattinimikkeensä perusteella harjoittaa asianajajantointa pysyvästi vastaanottavassa jäsenvaltiossa vastaa asianajajapalvelujen käyttäjien tarpeisiin; palvelujen käyttäjät tarvitsevat erityisesti sisämarkkinoiden aiheuttaman vilkastuneen liiketoiminnan vuoksi neuvoja sellaisten rajoja ylittävien liiketoimien suhteen, joihin usein sovelletaan sekä kansainvälistä oikeutta, yhteisön oikeutta että kansallista oikeutta, (Tarkistus 4) Johdanto-osan 13 kappale >Alkuperäinen teksti> 13. asianajajat, jotka nauttivat tämän direktiivin suomista oikeuksista, riippumatta siitä, toimivatko he palkkaa saavina asianajajina vai itsenäisinä ammatinharjoittajina siinä jäsenvaltiossa, josta he ovat peräisin, voivat harjoittaa ammattiaan palkansaajina vastaanottavassa jäsenvaltiossa siinä määrin kuin se on mahdollista vastaanottavan jäsenvaltion omille asianajajille, >EP:n äänestyksessä hyväksytty teksti> 13. asianajajilta, jotka nauttivat tämän direktiivin suomista oikeuksista, voidaan direktiivin 77/249/ETY mukaisesti, jos he toimivat palkkaa saavina asianajajina, evätä tiettyjen toimien harjoittaminen vastaanottavassa jäsenvaltiossa, jos myös vastaanottavan jäsenvaltion omilta asianajajilta evätään näiden toimien harjoittaminen, (Tarkistus 5) Johdanto-osan 14 kappale >Alkuperäinen teksti> 14. sikäli kuin tämä direktiivi tarjoaa asianajajille mahdollisuuden rajoituksetta harjoittaa ammattiaan väliaikaisesti toisessa jäsenvaltiossa alkuperäistä ammattinimikettään käyttäen, tavoitteena on helpottaa heidän ammatinharjoittamistaan täydessä laajuudessa direktiivin 89/48/ETY mukaisesti; ETY:n perustamissopimuksen 48 ja 52 artiklan nojalla, yhteisön tuomioistuimen tulkinnan mukaisesti, vastaanottava jäsenvaltio on aina velvollinen ottamaan huomioon sen alueella hankitun ammattikokemuksen; kun nämä asianajajat ovat toimineet kolme vuotta tehokkaasti ja yhtäjaksoisesti vastaanottavassa jäsenvaltiossa ja soveltaneet tämän jäsenvaltion oikeutta, mukaan lukien yhteisön oikeus, on kohtuullista olettaa, että he ovat hankkineet tarvittavan soveltuvuuden integroituakseen täydellisesti asianajajan ammattiin vastaanottavassa jäsenvaltiossa ja heillä tulee olla oikeus täydelliseen erivapauteen täydentävien toimenpiteiden osalta; jos tehokas ja yhtäjaksoinen toiminta vastaanottavassa jäsenvaltiossa vähintään kolmen vuoden ajan ei ole tapahtunut soveltaen tämän valtion oikeutta, mukaan lukien yhteisön oikeus, täydentävien toimenpiteiden tulee rajoittua kelpoisuuskokeekseen, joka koskee vastaanottavan jäsenvaltion prosessioikeutta ja ammattietiikkaa, >EP:n äänestyksessä hyväksytty teksti> 14. sikäli kuin tämä direktiivi tarjoaa asianajajille mahdollisuuden rajoituksetta harjoittaa ammattiaan toisessa jäsenvaltiossa alkuperäistä ammattinimikettään käyttäen, tavoitteena on helpottaa heidän ammatinharjoittamistaan täydessä laajuudessa direktiivin 89/48/ETY mukaisesti; ETY:n perustamissopimuksen 48 ja 52 artiklan nojalla, yhteisön tuomioistuimen tulkinnan mukaisesti, vastaanottava jäsenvaltio on aina velvollinen ottamaan huomioon sen alueella hankitun ammattikokemuksen; kun nämä asianajajat ovat toimineet kolme vuotta tehokkaasti ja säännöllisesti vastaanottavassa jäsenvaltiossa ja soveltaneet tämän jäsenvaltion oikeutta, mukaan lukien yhteisön oikeus, on kohtuullista olettaa, että he ovat hankkineet tarvittavan soveltuvuuden integroituakseen täydellisesti asianajajan ammattiin vastaanottavassa jäsenvaltiossa; tämän määräajan tulee mahdollistaa maahan muuttavan asianajajan integroituminen ammattiin, jos hän suoritettuaan tietyt täydentävät muodollisuudet osoittaa hankkineensa ammattikokemusta vastaanottavassa jäsenvaltiossa, (Tarkistus 6) Johdanto-osan 15 kappale >Alkuperäinen teksti> 15. asianajajilla, jotka harjoittavat ammattiaan alkuperäisellä ammattinimikkeellään on oltava mahdollisuus seurata vasstaanottavan jäsenvaltion järjestämiä kursseja tai seminaareja hankkiakseen tai syventääkseen tietojaan tämän jäsenvaltion oikeudessa, mukaan luettuna ammatillinen oikeus ja ammattietiikka, ja >EP:n äänestyksessä hyväksytty teksti> Poistetaan. (Tarkistus 28) 1 artiklan 2 kohdan a alakohta >Alkuperäinen teksti> a) «Asianajajalla» jokaista, joka on jäsenvaltion kansalainen ja jolla on oikeus harjoittaa ammattia käyttäen jotakin jäljempänä olevista ammattinimikkeistä: >EP:n äänestyksessä hyväksytty teksti> a) «Asianajajalla» jokaista, joka on jäsenvaltion kansalainen ja jolla on oikeus harjoittaa ammattia käyttäen jotakin jäljempänä olevista ammattinimikkeistä: >Alkuperäinen teksti> Belgia: Avokat/Advokat/ Rechtsanwalt Tanska: Advokat Saksa: Rechtsanwalt Kreikka: Äéêçãüñïò Espanja Abogado Ranska: Avocat Irlanti: Barrister, Solicitor Italia: Avvocato, Procuratore legale Luxemburg: Avocat Alankomaat: Advokaat Portugal: Advogado Yhdistynyt Kuningas- kunta: Advocate, Barrister, Solicitor >EP:n äänestyksessä hyväksytty teksti> Belgia: Avokat/Advokat/ Rechtsanwalt Tanska: Advokat Saksa: Rechtsanwalt Kreikka: Äéêçãüñïò Espanja Abogado/Advocat/ Avogado/Abokatu Ranska: Avocat Irlanti: Barrister, Solicitor Italia: Avvocato, Procuratore legale Luxemburg: Avocat Alankomaat: Advokaat/Procureur Portugal: Advogado Yhdistynyt kuningas- kunta: Advocate, Barrister, Solicitor Itävalta: Rechtsanwalt Suomi: Asianajaja/Advokat Ruotsi: Advokat (Tarkistus 8) 1 artiklan 2 kohdan e alakohta a (uusi) >EP:n äänestyksessä hyväksytty teksti> ea) «Pätevällä ammattinimikkeellä» tai «pätevällä ammatilla» tarkoitetaan sen toimivaltaisen viranomaisen käyttämää ammattinimikettä tai ammattia, jonka luetteloon asianajaja on merkitty 3 artiklan nojalla, ja «asianomaisella toimivaltaisella viranomaisella» tarkoitetaan kyseistä viranomaista. (Tarkistus 9) 1 artiklan 3 kohta >Alkuperäinen teksti> 3. Tämä direktiivi koskee sekä niitä asianajajia, jotka harjoittavat ammattiaan itsenäisinä, että niitä, jotka toimivat palkansaajina siinä jäsenvaltiossa, josta he ovat peräisin, sekä jollei 8 artiklasta muuta johdu, vastaanottavassa jäsenvaltiossa. >EP:n äänestyksessä hyväksytty teksti> 3. Tämä direktiivi koskee sekä niitä asianajajia, jotka harjoittavat ammattiaan itsenäisinä, poikkeuksena ainoastaan julkisessa virassa toimivat asianajajat, että niitä, jotka toimivat palkansaajina siinä jäsenvaltiossa, josta he ovat peräisin, sekä jollei 8 artiklasta muuta johdu, vastaanottavassa jäsenvaltiossa. (Tarkistus 10) 2 artikla >Alkuperäinen teksti> Asianajajan väliaikainen oikeus harjoittaa ammattia alkuperäistä ammattinimikettä käyttäen Jokaisella asianajajalla on oikeus viiden vuoden ajan harjoittaa asianajotoimintaa, sellaisena kuin sen on 5 artiklassa määritelty, missä tahansa muussa jäsenvaltiossa käyttäen alkuperäistä ammattinimikettään. Pysyvään ammatinharjoittamiseen sovelletaan 10 artiklan säännöksiä. >EP:n äänestyksessä hyväksytty teksti> Asianajajan oikeus harjoittaa ammattia alkuperäistä ammattinimikettä käyttäen Jokaisella asianajajalla on oikeus harjoittaa pysyvästi asianajotoimintaa, sellaisena kuin sen on 5 artiklassa määritelty, missä tahansa muussa jäsenvaltiossa käyttäen alkuperäistä ammattinimikettään. Asianajajan ammattiin integroitumiseen sovelletaan 10 artiklan säännöksiä. (Tarkistus 11) 3 artiklan 1 kohta >Alkuperäinen teksti> 1. Asianajajan, joka haluaa harjoittaa ammattiaan muussa jäsenvaltiossa kuin siinä, jossa hän on hankkinut ammatillisen pätevyytensä, on kirjoittauduttava kyseisen toisen jäsenvaltion toimivaltaisen viranomaisen pitämään luetteloon. >EP:n äänestyksessä hyväksytty teksti> 1. Asianajajan, joka haluaa harjoittaa ammattiaan muussa jäsenvaltiossa kuin siinä, jossa hän on hankkinut ammatillisen pätevyytensä, on kirjoittauduttava kyseisen toisen jäsenvaltion asianomaisen toimivaltaisen viranomaisen pitämään luetteloon. (Tarkistus 12) 3 artiklan 2 kohta >Alkuperäinen teksti> 2. Vastaanottavan jäsenvaltion toimivaltaisen viranomaisen on merkittävä asianajaja luetteloon saatuaan nähtäväksi sen jäsenvaltion, josta asianajaja on peräisin, toimivaltaisen viranomaisen antaman todistuksen siitä, että asianajaja on merkitty luetteloon siinä jäsenvaltiossa. Vastaanottavan jäsenvaltion toimivaltainen viranomainen voi vaatia, että sen jäsenvaltion, josta asianajaja on peräisin, toimivaltaisen viranomaisen antama todistus ei ole kolmea kuukautta vanhempi. Vastaanottavan jäsenvaltion toimivaltainen viranomainen ilmoittaa sen jäsenvaltion, josta asianajaja on peräisin, toimivaltaiselle viranomaiselle tästä luetteloon merkitsemisestä. >EP:n äänestyksessä hyväksytty teksti> 2. Vastaanottavan jäsenvaltion asianomaisen toimivaltaisen viranomaisen on merkittävä asianajaja luetteloon saatuaan nähtäväksi sen jäsenvaltion, josta asianajaja on peräisin, asianomaisen toimivaltaisen viranomaisen antaman todistuksen siitä, että asianajaja on merkitty luetteloon siinä jäsenvaltiossa. Kyseisestä todistuksesta on käytävä ilmi, että kyseinen henkilö täyttää tehtäviensä edellyttämät kunniallisuuden, rehellisyyden ja nuhteettomuuden vaatimukset. Vastaanottavan jäsenvaltion toimivaltainen viranomainen voi vaatia, että sen jäsenvaltion, josta asianajaja on peräisin, asianomaisen toimivaltaisen viranomaisen antama todistus ei ole kolmea kuukautta vanhempi. Vastaanottavan jäsenvaltion toimivaltainen viranomainen ilmoittaa sen jäsenvaltion, josta asianajaja on peräisin, asianomaiselle toimivaltaiselle viranomaiselle tästä luetteloon merkitsemisestä. (Tarkistus 13) 3 artiklan 4 kohta >Alkuperäinen teksti> 4. Kun vastaanottavan jäsenvaltion toimivaltainen viranomainen julkaisee niiden asianajajien nimet, jotka on merkitty sen pitämään luetteloon, se julkaisee luettelon myös niistä asianajajista, jotka se on merkinnyt luetteloon tämän direktiivin nojalla. >EP:n äänestyksessä hyväksytty teksti> 4. Kun vastaanottavan jäsenvaltion asianomainen toimivaltainen viranomainen julkaisee niiden asianajajien nimet, jotka on merkitty sen pitämään luetteloon, se julkaisee luettelon myös niistä asianajajista, jotka se on merkinnyt luetteloon tämän direktiivin nojalla. (Tarkistus 14) 4 artikla, otsikko >Alkuperäinen teksti> Ammatin harjoittaminen väliaikaisesti alkuperäistä ammattinimikettä käyttäen >EP:n äänestyksessä hyväksytty teksti> Ammatin harjoittaminen alkuperäistä ammattinimikettä käyttäen (Tarkistus 15) 4 artiklan 1 kohta >Alkuperäinen teksti> 1. Asianajajan, joka vastaanottavassa jäsenvaltiossa harjoittaa ammattia alkuperäistä ammattinimikettään käyttäen, on tehtävä tämä käyttämällä kyseisestä ammattinimikkeestä sen jäsenvaltion, josta hän on peräisin, virallista kieltä tai jotakin virallisista kielistä. >EP:n äänestyksessä hyväksytty teksti> 1. Asianajajan, joka vastaanottavassa jäsenvaltiossa harjoittaa ammattia alkuperäistä ammattinimikettään käyttäen, on ilmoitettava ammattinimikkeensä käyttämällä sen jäsenvaltion, josta hän on peräisin, virallista kieltä tai jotakin virallisista kielistä, selkeästi ja siten, ettei aiheudu sekaannusta vastaanottavan jäsenvaltion ammattinimikkeen kanssa. (Tarkistus 16) 4 artiklan 2 kohta >Alkuperäinen teksti> 2. Vastaanottava jäsenvaltio voi vaatia, että asianajaja, joka harjoittaa ammattia alkuperäistä ammattinimikettään käyttäen, ilmoittaa sen lisäksi sen ammatillisen järjestön, johon hän kuuluu siinä jäsenvaltiossa, josta hän on peräisin, tai sen alueen lainkäyttöä, jolla hänellä kyseisen jäsenvaltion lainsäädännön mukaisesti on oikeus toimia. Vastaanottava jäsenvaltio voi vaatia myös, että asianajaja, joka harjoittaa ammattia käyttäen alkuperäistä ammattinimikettään, mainitsee kirjoittautumisestaan tämän jäsenvaltion toimivaltaisen viranomaisen pitämään luetteloon. >EP:n äänestyksessä hyväksytty teksti> 2. Tämän artiklan 1 kohtaa sovellettaessa vastaanottava jäsenvaltio voi vaatia, että asianajaja, joka harjoittaa ammattia alkuperäistä ammattinimikettään käyttäen, ilmoittaa sen lisäksi sen ammatillisen järjestön, johon hän kuuluu siinä jäsenvaltiossa, josta hän on peräisin, tai sen alueen lainkäyttöä, jolla hänellä kyseisen jäsenvaltion lainsäädännön mukaisesti on oikeus toimia. Vastaanottava jäsenvaltio voi vaatia myös, että asianajaja, joka harjoittaa ammattia käyttäen alkuperäistä ammattinimikettään, mainitsee kirjoittautumisestaan tämän jäsenvaltion toimivaltaisen viranomaisen pitämään luetteloon. (Tarkistus 17) 4 artiklan 3 kohta >Alkuperäinen teksti> 3. Jos on olemassa vaara, että alkuperäinen ammattinimike ja vastaanottavassa jäsenvaltiossa käytetty ammattinimike voivat sekaantua keskenään, vastaanottavan jäsenvaltion toimivaltaiset viranomaiset voivat vaatia, että se jäsenvaltio mainitaan, josta ammattinimike on peräisin. >EP:n äänestyksessä hyväksytty teksti> Poistetaan. (Tarkistus 18) 5 artiklan 1 kohta >Alkuperäinen teksti> 1. Jollei 2 ja 3 kohdasta muuta johdu, asianajaja, joka harjoittaa ammattia käyttäen alkuperäistä ammattinimikettään, harjoittaa samaa ammattitoimintaa kuin asianajaja, joka toimii vastaanottavassa jäsenvaltiossa ammattinimikettä käyttäen, eli asianajaja voi erityisesti antaa lainopillisia neuvoja, jotka koskevat sen jäsenvaltion oikeutta, josta hän on peräisin, yhteisön oikeutta, kansainvälistä oikeutta ja vastaanottavan jäsenvaltion oikeutta. >EP:n äänestyksessä hyväksytty teksti> 1. Jollei 2 ja 3 kohdasta muuta johdu, asianajaja, joka harjoittaa ammattia käyttäen alkuperäistä ammattinimikettään, harjoittaa samaa ammattitoimintaa kuin asianajaja, joka toimii vastaanottavassa jäsenvaltiossa pätevää ammattinimikettä käyttäen, eli asianajaja voi erityisesti antaa lainopillisia neuvoja, jotka koskevat sen jäsenvaltion oikeutta, josta hän on peräisin, yhteisön oikeutta, kansainvälistä oikeutta ja vastaanottavan jäsenvaltion oikeutta. (Tarkistus 19) 5 artiklan 2 kohta >Alkuperäinen teksti> 2. Jäsenvaltiot, jotka alueellaan antavat määrätylle ryhmälle asianajajia oikeuden laatia tiettyjä sitovia asiakirjoja, jotka antavat valtuuden hallita kuolinpesää tai jotka perustavat tai siirtävät oikeuden kiinteään omaisuuteen, mitkä tehtävät joissakin jäsenvaltioissa on varattu muille kuin asianajajille, voivat kieltää asianajajaa, joka toimii käyttäen sellaista alkuperäistä ammattinimikettä, joka on myönnetty jossakin näistä jäsenvaltioista, tekemästä näitä toimenpiteitä. >EP:n äänestyksessä hyväksytty teksti> 2. Jäsenvaltiot, jotka alueellaan antavat määrätylle ryhmälle asianajajia oikeuden laatia tiettyjä asiakirjoja, jotka antavat valtuuden hallita kuolinpesää tai jotka perustavat tai siirtävät oikeuden kiinteään omaisuuteen, mitkä tehtävät joissakin jäsenvaltioissa on varattu muille kuin asianajajille, voivat kieltää asianajajaa, joka toimii käyttäen sellaista alkuperäistä ammattinimikettä, joka on myönnetty jossakin näistä jäsenvaltioista, tekemästä näitä toimenpiteitä. (Tarkistus 34) 5 artiklan 3 kohta >Alkuperäinen teksti> 3. Asiakkaan edustamiseen tai puolustamiseen oikeudessa liittyvän toiminnan harjoittamiseksi ja sikäli kuin vastaanottavan jäsenvaltion oikeudessa sovelletaan asianajajapakkoa, vastaanottava jäsenvaltio voi velvoittaa asianajajat, jotka toimivat käyttäen alkuperäistä ammattinimikettään, toimimaan yhdessä joko sellaisen asianajajan kanssa, jolla on oikeus toimia kyseisessä tuomioistuimessa ja joka on tarvittaessa vastuussa tälle tuomioistuimelle, tai yhdessä kyseisessä tuomioistuimessa toimivan avoué-asianajajan tai procuratore- asianajajan kanssa. >EP:n äänestyksessä hyväksytty teksti> 3. Asiakkaan edustamiseen tai puolustamiseen oikeudessa liittyvän toiminnan harjoittamiseksi ja sikäli kuin vastaanottavan jäsenvaltion oikeudessa varataan tällainen toiminta tämän jäsenvaltion ammattinimikkeellä toimiville asianajajille, vastaanottava jäsenvaltio voi velvoittaa asianajajat, jotka toimivat käyttäen alkuperäistä ammattinimikettään, toimimaan yhdessä joko sellaisen asianajajan kanssa, jolla on oikeus toimia kyseisessä tuomioistuimessa ja joka on tarvittaessa vastuussa tälle tuomioistuimelle, tai yhdessä kyseisessä tuomioistuimessa toimivan avoué-asianajajan tai procuratore-asianajajan kanssa. (Tarkistus 20) 6 artiklan 1 kohta >Alkuperäinen teksti> 1. Riippumatta ammatillisista menettelytapasäännöistä ja ammattietiikan säännöistä, joita siinä jäsenvaltiossa sovelletaan, josta asianajaja on peräisin, asianajajan on harjoittaessaan ammattiaan alkuperäistä ammattinimikettään käyttäen noudatettava vastaanottavan jäsenvaltion ammatillisia menettelytapasääntöjä ja ammattietiikkaa kaikessa toiminnassaan, jota hän vastaanottavan jäsenvaltion alueella harjoittaa. >EP:n äänestyksessä hyväksytty teksti> 1. Riippumatta ammatillisista menettelytapasäännöistä ja ammattietiikan säännöistä, joita siinä jäsenvaltiossa sovelletaan, josta asianajaja on peräisin, asianajajan on harjoittaessaan ammattiaan alkuperäistä ammattinimikettään käyttäen noudatettava vastaanottavan jäsenvaltion ammatillisia menettelytapasääntöjä ja ammattietiikkaa, joita pätevää ammattinimikettä käyttävät asianajajat noudattavat, kaikessa toiminnassaan, jota hän vastaanottavan jäsenvaltion alueella harjoittaa. (Tarkistus 21) 6 artiklan 3 kohta a (uusi) >EP:n äänestyksessä hyväksytty teksti> 3a. Vastaanottavan jäsenvaltion toimivaltainen viranomainen voi kyseisen asianajajan omasta pyynnöstä vapauttaa alkuperäistä ammattinimikettä käyttäen ammattia harjoittavan asianajajan velvollisuudesta liittyä vastaanottavan jäsenvaltion asianajajia koskevaan sosiaaliturvajärjestelmään, jos asianajaja todistaa kuuluvansa ja aikovansa edelleenkin kuulua vastaavaan asianajajien sosiaaliturvajärjestelmään siinä jäsenvaltiossa, josta hän on peräisin. (Tarkistus 22) 8 artikla >Alkuperäinen teksti> Asianajaja, joka on merkitty luetteloon vastaanottavassa jäsenvaltiossa alkuperäisellä ammattinimikkeellään, voi harjoittaa asianajotoimintaa toisen asianajajan, asianajajaliiton tai -yhdistyksen taikka julkisen tai yksityisen yrityksen palkkaamana sillä tavoin kuin vastaanottava jäsenvaltio sen sallii niille asianajajille, jotka on merkitty luetteloon vastaanottavan jäsenvaltion ammattinimikkeellä. >EP:n äänestyksessä hyväksytty teksti> Asianajaja, joka on merkitty luetteloon vastaanottavassa jäsenvaltiossa alkuperäisellä ammattinimikkeellään, voi harjoittaa asianajotoimintaa toisen asianajajan, asianajajaliiton tai -yhdistyksen taikka julkisen tai yksityisen yrityksen palkkaamana. (Tarkistus 23) 8 artiklan ainoa alakohta a (uusi) >EP:n äänestyksessä hyväksytty teksti> Jäsenvaltio voi evätä julkisen tai yksityisen yrityksen palveluksessa olevilta asianajajilta oikeuden edustaa ja puolustaa asiakasta oikeudessa kyseisen yrityksen puolesta, sikäli kuin vastaanottavassa jäsenvaltiossa vakinaisesti asuvat asianajajat eivät saa harjoittaa tätä tehtävää. (Tarkistus 24) 10 artiklan 1 kohta >Alkuperäinen teksti> 1. Alkuperäistä ammattinimikettään käyttäen toimiva asianajaja, joka osoittaa toimineensa tehokkaasti ja yhtämittaisesti vähintään kolmen vuoden ajan vastaanottavan jäsenvaltion oikeuden parissa, mukaan luettuna yhteisön oikeus, on vapautettu direktiivin 89/48/ETY artiklan 4 artiklan 1 kohdan b alakohdan mukaisesti vastaanottavassa jäsenvaltiossa asianajotoiminnan harjoittamiseen vastaanottavan valtion ammattinimikettä käyttäen mahdollisesti vaadittavan kelpoisuuskokeen suorittamisesta ja on oikeutettu ryhtymään vastaanottavassa jäsenvaltiossa asianajajan ammattiin ja harjoittamaan sitä sillä ammattinimikkeellä, jota vastaanottavassa jäsenvaltiossa käytetään. >EP:n äänestyksessä hyväksytty teksti> 1. Alkuperäistä ammattinimikettään käyttäen toimivaan asianajajaan, joka osoittaa toimineensa tehokkaasti ja säännöllisesti vähintään kolmen vuoden ajan vastaanottavan jäsenvaltion oikeuden parissa, mukaan luettuna yhteisön oikeus, ei sovelleta direktiivin 89/48/ETY artiklan 4 artiklan 1 kohdan b alakohdassa tarkoitettuja edellytyksiä, jotka koskevat asianajotoiminnan harjoittamista vastaanottavassa jäsenvaltiossa. >Alkuperäinen teksti> Asianomaisen asianajajan velvollisuutena on esittää todisteet tehokkaasta ja yhtäjaksoisesta vähintään kolme vuotta kestäneestä toiminnasta vastaanottavan jäsenvaltion oikeuden parissa. Tätä varten hänen on toimitettava vastaanottavan jäsenvaltion toimivaltaiselle viranomaiselle kaikki tiedot ja kaikki tarvittavat asiakirjat, erityisesti hänen käsittelemiensä asioiden lukumäärän ja luonteen osalta. Tehokkaalla ja yhtäjaksoisella toiminnalla tarkoitetaan ammattitoiminnan todellista harjoittamista ilman muita keskeytyksiä kuin jokapäiväisen elämän aiheuttamat keskeytykset. >EP:n äänestyksessä hyväksytty teksti> Asianomaisen asianajajan velvollisuutena on esittää todisteet tehokkaasta ja säännöllisestä vähintään kolme vuotta kestäneestä toiminnasta vastaanottavan jäsenvaltion oikeuden parissa. Tätä varten hänen on toimitettava vastaanottavan valtion asianomaiselle toimivaltaiselle viranomaiselle kaikki tiedot ja kaikki tarvittavat asiakirjat, erityisesti hänen käsittelemiensä tapausten lukumäärän ja luonteen osalta. Tehokkaalla ja säännöllisellä toiminnalla tarkoitetaan ammattitoiminnan todellista harjoittamista ilman muita keskeytyksiä kuin jokapäiväisen elämän aiheuttamat keskeytykset. (Tarkistus 35) 10 artiklan 2, 3, 4, 5 ja 6 kohta >Alkuperäinen teksti> 2. Asianajaja, joka harjoittaa ammattiaan alkuperäistä ammattinimikettä käyttäen ja joka näyttää toteen tehokkaan ja yhtäjaksoisen toiminnan vähintään kolmen vuoden ajalta vastaanottavan jäsenvaltion oikeuden parissa ei voi joutua direktiivin 89/48/ETY 4 artiklan 1 kohdan b alakohdan nojalla muuhun kuin sellaiseen rajoitettuun kelpoisuuskokeeseen, joka koskee vastaanottavan jäsenvaltion prosessioikeutta ja ammattietiikkaa. >EP:n äänestyksessä hyväksytty teksti> 2. Asianajaja, joka harjoittaa ammattiaan alkuperäistä ammattinimikettä käyttäen vastaanottavassa jäsenvaltiossa voi koska tahansa pyytää tutkintonsa tunnustamista direktiivin 89/48/ETY mukaisesti tarkoituksenaan saada lupa harjoittaa vastaanottavassa jäsenvaltiossa asianajajan ammattia ja oikeus käyttää ammattinimikettä, joka vastaa kyseistä ammattia tässä jäsenvaltiossa. >Alkuperäinen teksti> 3. Asianajaja, joka harjoittaa ammattiaan alkuperäistä ammattinimikettä käyttäen voi milloin tahansa 2 artiklassa tarkoitetun viiden vuoden aikana hakea tutkintotodistuksensa tunnustamista direktiivin 89/48/ETY mukaisesti saadakseen vastaanottavassa jäsenvaltiossa pysyvästi asianajajan valtuudet ja oikeuden käyttää tässä jäsenvaltiossa käytettyä ammattinimikettä. >EP:n äänestyksessä hyväksytty teksti> 3. Asianajaja, joka harjoittaa ammattiaan alkuperäistä ammattinimikettä käyttäen ja joka osoittaa toimineensa tehokkaasti ja säännöllisesti vähintään kolmen vuoden ajan vastaanottavassa jäsenvaltiossa, voi saada kyseisen jäsenvaltion toimivaltaiselta viranomaiselta luvan saada asianajajan valtuudet ja oikeuden käyttää ammattinimikettä, joka vastaa kyseistä ammattia tässä jäsenvaltiossa, jäljempänä esitettyjen edellytysten ja yksityiskohtaisten sääntöjen mukaisesti: a) Asianomainen toimivaltainen viranomainen ottaa huomioon tehokkaan ja säännöllisen toiminnan edellä tarkoitettuna ajanjaksona sekä vastaanottavan jäsenvaltion tuntemuksen ja sen oikeutta koskevan ammattikokemuksen sekä osallistumisen vastaanottavan jäsenvaltion oikeutta, mukaan lukien ammatillinen oikeus ja ammattietiikka, koskeville kursseille tai sitä koskeviin seminaareihin. b) Hakija toimittaa asianomaiselle toimivaltaiselle viranomaiselle kaikki tarvittavat tiedot ja asiakirjat erityisesti hoitamistaan tapauksista. Vastaanottavan jäsenvaltion toimivaltainen viranomainen voi edellyttää hakijan haastattelua saamiensa tietojen varmentamiseksi. >Alkuperäinen teksti> 4. Arvioidessaan hakemusta kokonaisuudessaan toimivaltainen viranomainen ottaa huomioon hakijan osallistumisen vastaanottavan jäsenvaltion oikeutta, mukaan lukien ammatillinen oikeus ja ammattietiikka, koskeville kursseille ja sitä koskeviin seminaareihin. >EP:n äänestyksessä hyväksytty teksti> 4. Vastaanottavan jäsenvaltion toimivaltainen viranomainen voi perustellulla päätöksellä, josta on kansallisen oikeuden mukaan mahdollista valittaa, hylätä hakijan pyynnön hyötyä kyseisistä säännöksistä, jos se katsoo yleisen edun vaarantuvan tämän johdosta erityisesti kurinpitomenettelyjen, valitusten tai muiden mahdollisten tapahtumien vuoksi. >Alkuperäinen teksti> 5. Toimivaltaisen viranomaisen edustajat, jotka ovat vastuussa tähän liittyvästä ohjauksesta ja neuvonnasta, varmistavat saamiensa tietojen salassa pysymisen. >EP:n äänestyksessä hyväksytty teksti> 5. Asianomaisen toimivaltaisen viranomaisen edustajat, jotka ovat vastuussa hakemuksen käsittelystä, varmistavat saamiensa tietojen salassa pysymisen. >Alkuperäinen teksti> 6. Asianajajalla, joka on saanut vastaanottavassa jäsenvaltiossa oikeuden toimia asianajajana I kohdassa säädettyjen sääntöjen mukaisesti, on oikeus vastaanottavan jäsenvaltion ammattinimikkeen rinnalla käyttää alkuperäistä ammattinimikettään nimikkeen alkuperävaltion virallisella kielellä tai jollakin virallisista kielistä. >EP:n äänestyksessä hyväksytty teksti> 6. Asianajajalla, joka saa vastaanottavassa jäsenvaltiossa oikeuden toimia asianajajana edellisissä kohdissa säädettyjen sääntöjen mukaisesti, on oikeus vastaanottavan jäsenvaltion asianajajan ammattia vastaavan ammattinimikkeen rinnalla käyttää alkuperäistä ammattinimikettään nimikkeen alkuperävaltion virallisella kielellä tai jollakin virallisista kielistä. (Tarkistus 26) 11 artikla, johdantolause >Alkuperäinen teksti> Silloin kun ammatin harjoittaminen ryhmässä on sallittu vastaanottavassa jäsenvaltiossa, sen tulee tapahtua seuraavia yksityiskohtaisia sääntöjä noudattaen: >EP:n äänestyksessä hyväksytty teksti> Silloin kun ammatin harjoittaminen ryhmässä on luvallista asianajajille, jotka harjoittavat ammattiaan vastaanottavassa jäsenvaltiossa pätevää ammattinimikettä käyttäen, sovelletaan seuraavia määräyksiä asianajajiin, jotka haluavat harjoittaa ammattiaan tällä nimikkeellä tai merkityttää itsensä asianomaisen toimivaltaisen viranomaisen luetteloon kyseisen nimikkeen huomioon ottaen. (Tarkistus 27) 11 artiklan 5 kohta >Alkuperäinen teksti> 5. Poiketen siitä, mitä 1 - 4 kohdassa säädetään, vastaanottava jäsenvaltio, joka kieltää asianajajan ammatin harjoittamisen sellaisessa ryhmässä, joka on johonkin muuhun ammattiryhmään kuuluvien henkilöiden valvonnassa, voi kieltää asianajajaa, joka on merkitty luetteloon alkuperäisellä ammattinimikkeellään, harjoittamasta asianajotoimintaa vastaanottavan jäsenvaltion alueella ryhmänsä jäsenenä, jos enemmistö päätöksentekovallasta kyseisessä ryhmässä on sellaisilla henkilöillä, jotka eivät ole asianajajia. >EP:n äänestyksessä hyväksytty teksti> 5. Poiketen siitä, mitä 1 - 4 kohdassa säädetään, vastaanottava jäsenvaltio, joka kieltää asianajajan ammatin harjoittamisen sellaisessa ryhmässä, joka on johonkin muuhun ammattiryhmään kuuluvien henkilöiden valvonnassa, voi kieltää asianajajaa, joka on merkitty luetteloon alkuperäisellä ammattinimikkeellään, harjoittamasta asianajotoimintaa vastaanottavan jäsenvaltion alueella ryhmänsä jäsenenä, jos ryhmän pääoma, toiminimi ja päätöksentekovalta kuuluu tosiasiallisesti tai oikeudellisesti sellaisille henkilöille, jotka eivät ole tämän direktiivin 1 artiklan 2 kohdassa tarkoitettuja asianajajia. Jos asianajajaryhmän toimintaa sääntelevät alkuperäisen jäsenvaltion keskeiset säännöt eivät ole yhteensopivia joko vastaanottavassa jäsenvaltiossa voimassa olevien sääntöjen tai tämän kohdan ensimmäisen alakohdan säännösten kanssa, vastaanottava jäsenvaltio voi ilman tämän artiklan 1 kohdassa tarkoitettuja rajoituksia vastustaa sivukonttorin tai toimiston avaamista alueellaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta parlamentin ja neuvoston direktiiviksi asianajajan ammatin pysyvän harjoittamisen helpottamisesta muussa jäsenvaltiossa kuin siinä, jossa ammatillinen pätevyys on hankittu (KOM(94)0572 - C4-0125/95 - 94/0299(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle, KOM(94)0572 - 94/0299(COD) ((EYVL C 128, 24.5.1995, s. 6))- ottaa huomioon EY:n perustamissopimuksen 189 b artiklan 2 kohdan ja EY:n perustamissopimuksen 49 artiklan ja 57 artiklan 1 kohdan ja 2 kohdan ensimmäisen ja kolmannen virkkeen, joiden mukaisesti komissio on antanut ehdotuksen parlamentille (C4-0125/95), - ottaa huomioon työjärjestyksensä 58 artiklan, - ottaa huomioon oikeusasioita ja kansalaisten oikeuksia käsittelevän valiokunnan mietinnön (A4-0146/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta ja aloittamaan sovittelumenettelyn; 5. Huomauttaa, että komission on annettava parlamentin käsiteltäväksi muutokset, joita se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.